BOMBARAM* FILMSTÚDIÓ (* TAVASZI SZÉL)
FORGALMAZZA: LOTTE ENTERTAINMENT
GYÁRTJA: BOMBARAM* FILMVÁLLALAT (* TAVASZI SZÉL)
A nyugaton képződő esőfelhők
az éjszaka során havas esőt hoztak a középső országrészre.
Reggelre azonban...
Néhányan azonban azt kérdezik, "nem kellene megoldani a problémát?"...
Óvatosan közlekedjenek. Szép napot kívánok mindenkinek.
A történet, ami beérkezett:
A világűrben repülésről álmodom...
Mami.
KIM JI YOUNG - SZÜLETETT 1982-BEN
Jó napot!
Miről lenne szó...?
Nos... szóval nem én...
A feleségem...
Akkor a feleségének kell eljönnie személyesen.
Előbb én szeretném megtudni...
Ah Young!
Mit csinálsz, szívem?
Kikészít.
Nem lehet, hogy tetszel neki?
De elvált, nem?
Gyereke van.
Ahh, rémálom.
Micsoda mázlista!
Meghallja!
Csak irigykedem!
Én is szeretnék a férjem pénzéből kávét iszogatni, meg pihenni.
Akkor házasodjon meg!
Ne beszéljen bolondokat!
Én is utálok dolgozni. Férjhez kéne mennem?
Ott van Kim csoportvezető, nem?
Na persze!
Mami!
Igen, Ah Young, jön már a mami.
Mami!
Ah Young!
Nyeld le!
Ügyes vagy. Ügyes vagy, Ah Young.
Megjött apa!
- Apa!? - Igen.
Gyorsan mosakodjunk meg.
Igen.
Majd én megfürdetem.
Köszi!
Ugye, még nem vacsoráztál, oppa*? (* fiú barát megszólítása)
Megjött apa!
Megfürdessen apa?
Igen.
Neked nem tettem.
Nekem baj, oppa, egyél csak.
Kezeket szépen!
Hogy van a csuklód, jobb már?
Csak megerőltettem.
De tudod, mi a lehangoló?
A doki azt mondja, "a rizst a rizsfőző készíti, a ruhákat kimossa a mosógép..."
Mégis mitől fáj?
- Tényleg? - Hamit hamit!
A gyári munkásoknak tán könnyű az élete, csak mert már vannak gépeik?
Ahogy mondod!
- Mostanában bármi le tud hangolni. - Ezt!
Olyan fura.
Nincs ebben semmi fura! Így beszélni valakivel, akinek fájdalmai vannak! Hát nem abszurd?
Ezt.
Az újévre... ne utazzunk el valahova?
Nem a szüleimhez vagy a tieidhez.
Vagy mi lenne, ha csak itthon pihennénk?
Olyan fáradt vagyok mostanában.
Azt akarod, hogy anyukád kioktasson?
Különben is, nekem kell segítenem, nem neked.
Nem csak ez az egy ünnep van az évben! Tényleg, csak mert olyan fáradt vagyok!
Már a gondolat is, hogy Puszanig vezessek, teljesen kimerít.
Kár, hogy nem előbb jöttél ezzel!
Hm?
Ezt mondtam, amikor összeházasodtunk!
Hogy fárasztó minden alkalommal leutazni
a szüleid születésnapjára, meg a nagyobb ünnepekre.
Erre te azzal jöttél, hogy "évente 1-2 alkalmat ki lehet bírni". Mit lehetett erre mondani? Most meg már minek?
Várandósan is elmentem, nem?
És ha nem mennénk...
kit vennének a szájukra?
Hibáztatnák a drága fiukat?
Mindenért én leszek a hibás.
Hamit!
De szépen eszel!
Ma van az Újévi Ünnepségek első napja.
A legtöbb régióban tiszták az utak,
és jobbak az útviszonyok, mint tavaly ilyenkor.
Az 5 napos hosszú hétvége miatt megoszlik a forgalom.
Ebben az évben az útdíj kapukat is megnyitották...
Ha azzal végeztél, csináld a gombócokat.
Jó.
Aigoo*! Minek ilyen sok? (* Jaj!)
Kifőzdét nyitunk? Ki fogja ezt mind megenni? (tájszólásban beszél)
Mi ütött beléd?
Mit háborogsz?
Manapság az ünnepek idején is jól működik az ételkihordás.
És finom is.
Évente egyszer eszik együtt a család,
mi szükség van rá, hogy hozassuk az ételt?
Nem azért. Csak biztosan fárasztó.
Légy őszinte! Miattam aggódsz?
Ahh, mennyi a mosogatnivaló.
Hadd csináljam!
Menj be és ülj le.
Hogy az én fiam micsoda modern férj!
Otthon én szoktam mosogatni, anyuka.
Nem mondtam én semmit.
Már meg sem dicsérhetem a fiam, vagy mi?
Nem úgy értettem.
Ha lenne másik fiad is, anya, több menyed lenne, aki segítsen.
Mit csinálsz te apa? Hol van a tetterő?
Nyomd tövig a gázpedált, gyerünk!
Megőrült ez a kölyök?
Ah Young, szeretnél egy bácsikát?
Fejezitek be rögtön!?
Mi ütött ma belétek?
Anyuka...
Hm? Miért nem alszol még?
Kialudtam magam.
Anyuka, az összes spenótot meg kell főzni?
Igen.
Áh! Van valamim a számodra!
Nem tudom, hogy tetszik-e majd.
Mi ez, anyuka?
PUSZANI KONSTRUKCIÓS BANK
Anyuka! Ez nagyon szép.
- Ugye!? - Igen.
- Tetszenek a virágok? - Igen.
Egy csomót kellett érte sorba állnom.
Köszönöm szépen.
Itt van Ah Young barátja, Pororo.
Nem tetszik? Értem.
Ne így!
Nagypapa, ide nézz!
Bepakoltam a csomagokat.
Fejezd be, aztán menjünk.
Rendben, mindjárt megyek.
Anyósom, megjöttünk!
Gyorsan, gyorsan!
Nagymama!
Ezt útközben vettük.
- Rég találkoztunk. - Áh, igen. - Biztos fáradtak vagytok.
Áh, itt vagytok még?
Aggódtam, hogy már elmentetek.
Persze, hogy itt vannak!
Mire jó az ünnep, ha a család sem lehet együtt, nem igaz?
Ah Young! Ah Young!
Tadam! Ide nézz! Ide nézz!
Jaj nekem!
Ezt mikor vetted?
A kis unokahúgomnak bármit.
Mi van még itt?
- Jaj, de szép! - Nézzétek!
Jaj nekem!
Nincs is jobb egy kislánynál!
Igen, igen.
Nagyon csinos.
Örülsz Ah Young, ugye?
A nénikéd vett neked egy csomó szép ruhát!
Mégiscsak ő a legszebb.
De még milyen szép!
Aigoo, értem én, anyuka!
De jó is itthon lenni!
Nagyon elfáradtam az anyósoméknál.
Gondolom. Szegénykém!
Igaz is, hozd be a süteményt.
És hozz evőeszközt is.
Ki tudom én szolgálni magam, anya.
Ugyan már, eleget dolgoztál az anyósodnál.
Ji Young, ha elfáradtál, pihenj egy kicsit te is.
- Szép, ugye? - Szép, bizony!
Ó, egy kis hercegnő, kis hercegnő!
Olyan cuki az én kislány unokám!
Nem csoda, hogy az én unokám, olyan szép!
Az bizony, szép! Szép!
Őszintén anya, én hiányoztam jobban, vagy Da Hyung*? (* a fiad)
Miről beszélsz?
Egy anyának a lánya...
Aigoo, tudom én, anya...
Nászasszony!
Ha azt akarja, hogy pihenjen, engedje haza!
Nem így lenne rendjén?
Nászasszonyom boldog, hogy látja a lányát az ünnepekkor, igaz?
Én is szeretném látni a lányomat.
Mit beszél ez a leány?
Magának már ideért a lánya.
Engedje haza az enyémet is.
Ez...
A maga lányát is neki kell kiszolgálnia,
milyen fáradt lehet az én Ji Young-om!
Ah Young anyja, mit művelsz?
Nászuram.
Nekem talán nincs lányom!?
Van rá magyarázat. Később elmondom.
Ez meg...
Oppa, vécére kell mennem.
Messze van még a pihenőhely?
Megállok majd a következőnél.
Noona*, Ji Young egy kissé... (* fiú nővérének megszólítása)
Vagyis, nagyon nincs jól.
Kérlek, ne engedd, hogy anya felhívja Ji Young-ot.
Jól van, értem.
Jaj istenem! Mi történt?
Tudok segíteni?
Nem.
Csak ne hagyd anyát telefonálni.
Értem.
Nem hagyom.
Nem törődtünk eléggé Ji Young-gal.
Mit kellene tenni?
Ugyan, hagyd csak.
Leteszem.
Jó, szia.
Milyen messze vagyunk még?
Anya biztosan vár már.
Biztosan fáradt vagy, ne menjünk inkább máskor?
Dehogy, hiányzik anya.
De ügyes a mi kis Ah Youngunk.
Hiányzott neked a nagyi?
Eun Young, hozz egy kis rizsbort Jung vőmnek.
Ji Seok!
Mi van? Téged kért meg anya!
Tudok én hozni magamnak.
Dehogy, dehogy, majd hozok én.
Ji Seok!
Kim Eun Young. Kim Eun Young!
Sógor, tudod te, milyen nehéz férfiként ebben a házban?
Hé! Gondolj csak bele! 1988 óta te élveztél minden előnyt.
Így van. Ugye, milyen jól neveltem a drága fiamat?
Apa! Maradjon ki ebből!
De... Ji Young azóta is alszik?
Gondolom, fáradt lehet.
Igen?
Megint, Ah Young?
Unni*, milyen picike a mi országunk! (* lány nővére)
Igen, a világ ilyen hatalmas.
Megjelöljük az országokat, ahová el szeretnénk jutni?
Jó ötlet. Ragasszunk fel matricákat, Ji Young!
Jó.
Unni, te melyik színt választod?
Én a zöldet.
Akkor én a lilát.
Én kiválasztom Amerikát.
És te, unni?
Én Svédországot,
Dániát,
Finnországot.
Miért akarsz ilyen fura helyekre menni?
Mert ezekben nincsenek koreaiak.
Ezt meg hogy érted?
Nem kötöm az orrodra!
Jaj, ne!
Aigoo! Milyen hangosak vagytok!
Miért hangoskodtok rögtön, alighogy beköltöztünk?
A kislányoknak csendesnek kell lenniük.
Értitek? Gyertek ki.
Segítsetek anyátoknak a terítésben.
Au!
Nagymama... nagymama!
Noona evett a nyalókámból és ráragasztotta a bacijait!
És? Rendben zajlott a legfiatalabb esküvője?
Igen.
Nos, semmi különös.
Nagyon szomorú volt, hogy nem tudtál ott lenni.
Azért még találkozol majd vele, ugye?
Ha mindenki jól él, nincs már miért, nem?
Mi Suk...
Te... keményen dolgoztál, hogy a bátyáid továbbtanulhassanak...
Ahh, igazán!
Hagyd már abba, anya!
Ebédelj meg, aztán igyekezz vissza.
Ji Young, Eun Young!
Terítsetek meg!
- Jó! - Jó!
Nászasszony...
gratulálok a költözéshez.
Hála önnek, pár napig én is jól érezhettem magam.
Ugyan, én is a második fiamnak köszönhetem, hogy ilyen jól élek.
Így van, remek ember az én vejem!
Áh, nászasszonyom, vegyen ön is.
Rajta, együnk.
Mindenesetre, egy háztartásban legalább négy férfinak kell lennie.
Bárcsak lenne a menyemnek még egy fia.
Hé! A saját érdeked lenne!
Az, hogy megszülted Ji Seok-ot,
nagyon is kevés.
Nagymama.
A fiatalabb, meg az idősebb bácsikám nem akarják látni magát,
mégis ennyire szereti őket?
Hé! Miféle bolondságokat beszélsz?
Ej, hát kire ütött ez a gyerek?
Én jól fogok bánni anyával.
Aigoo, ez a gyerek, aigoo!
Milyen mézesmázas azzal a csepp szájával!
Majd ha felnősz és sikerül jól férjhez menned,
elfelejtesz majd minket.
Nem, nem fogom.
Ji Young, egyél még.
Sógornőm, hallottam, hogy Németországba mész
- cseretanárnak, így van? - Miért?
A világon a legfeleslegesebb aggodalom:
Kim Eun Young-ért aggódni.
Mindenki itt van?
Valami ünnep van ma?
Óh, Kim Ji Young még nem ébredt fel!
Fáradtnak tűnik.
Ji Seok, ez a toll...
Ó... hol találtad meg?
Az asztal alatt volt.
Ez az a toll, nem? Amikor apa üzleti úton volt Angliában,
csak Ji Seok-nak hozott ilyet. Ez az, ugye?
Nekünk meg jegyzetfüzetet,
angol jegyzettömböt...
Ugye, apa?
Áh, már megint kezditek. Megint.
Igazán...
Sógor.
Légy óvatos Kim Ji Young-gal.
Iszonyú kitartó.
10 éve kunyerálja azt a tollat.
De sosem adtad neki, te nála is rosszabb vagy!
Oppa, ez furcsa.
Hm? Micsoda?
Az anyukád... Hogyhogy most nem csomagolt nekünk az ételekből?
Én mondtam neki, hogy nem szükséges.
Tényleg? Hogyhogy nem emlékszem rá?
Mostanában folyton elfelejtek dolgokat.
Szülés után gyakori a feledékenység, nem?
A csoportunkban valakinek nemrég született gyereke,
és azt mondja, a felesége szülés utáni depresszióba esett.
- Jesszus! - Komolyan kell venni az ilyet.
Nem lehet csak várni, hogy majd lesz valami.
Igen, ez ijesztő. Én is olvastam róla ez újságban.
És te, jól vagy?
Én?
Nos, én... ühüm, jól vagyok.
Néha elmerengek a múlton,
és ürességet érzek, amikor lemegy a Nap,
de ez nem olyan gyakori.
Nem kellene elmenned pszichiáterhez?
Miért? Idegbetegnek gondolsz?
Ugyan, ki beszélt itt idegbetegségről?
Sokan járnak pszichiáterhez a cégünktől is.
Elbeszélgetsz egy orvossal,
és ki tudja, talán a lehangoltságod ellen is talál megoldást.
Akkor, elmenjek?
Kérdezzem meg, mitől üres a szívem, amikor lemegy a Nap?
Persze.
A kollégáim szerint van egy jó hely.
Menj el oda.
Majd megadom az elérhetőségét. Oké?
Hé, megfojtasz!
Mi van veled mostanában?
Mami!
- Üdvözlöm. - Ugye, nem én vagyok az első vevő? (nőként szerencsétlenséget hozna)
Ugyan, ki törődik ezzel mostanság?
Itt mindig a hölgyek az elsők!
Tényleg?
Apa, ezt elviszem.
Jó.
Elmentem.
Vigyázz magadra út közben.
- Hallom, talált végre munkát. - Igen. Nagyon büszke vagyok rá.
TERVCSOPORTBA BEVÁLASZTOTTAK
A tervcsoport közzé tette a névsort.
- Láttad? - Igen.
Jó reggelt!
Gratulálok!
Beválasztottak a tervcsoportba.
Gratulálok.
Pedig nem akarok menni.
Hé, Kim csoportvezető téged választott.
Tekintsd megtiszteltetésnek.
Csak férfiakat választott.
A csoportvezető kérlelhetetlen.
Kérlelhetetlen, az bizony.
A szülés után alig egy hónappal visszajött dolgozni.
Ki gondozza a gyermeket?
Az édesanyja ott él velük.
Wow, bámulatos a férje, nem?
Egy pillanat!
A gyerekére az anyja vigyáz, mitől bámulatos a férje?
Az anyósékkal élni sokkal nehezebb.
- "Kéttűzközt a Vő". - Micsoda?
Mit csináltok? Kezdődik a megbeszélés!
Igenis.
Kész van?
Megérkezett Yang igazgató.
Ilyen hamar?
Kim csoportvezetővel beszélget.
Itt van, unni*. (* idősebb lánytestvér vagy barátnő)
Miért nem húzzunk hasznot a Beijingi Olimpiából?
Mit szólnátok egy sztár sportolóhoz, pl. Park Tae Hyun?
Biztosan sokba kerül.
Csoportvezető, a gyereked vele egykorú, nem?
Nem, idén megy kisgimibe.
Kisgimibe?
Az ám a főfájás! De még milyen.
Felér egy kisebb katasztrófával.
Ezek a kölykök, akiket nem az anyjuk nevel,
sokkal lázadóbbak lesznek.
Nos, az édesanyám jól viseli gondját.
A nagymama és az anya nem ugyanaz.
A gyerekeknek szükségük van otthon az anyjukra.
Különben később hibát-hibára halmoznak majd.
Mit ér a sikeres karrier, ha a gyerek nevelésében kudarcot vall az ember?
Igazán aggasztó.
Ez egész jó reklámszöveg lenne.
Vitaminok a gyermekeknek, akiket nem az anyjuk nevel.
"Az anyai szív gondoskodásával készített vitamin."
Aztán majd jól helybenhagynak minket a dolgozó anyák.
Akkor én is jól helyben kéne, hogy hagyjam önt.
Csoportvezető, meg kellene válogatnia a szavait.
Ejj, Kim csoportvezető, már viccelni sem lehet?
Miért csinálja ezt? Megijeszt!
Pontosan ezért tudott Kim csoportvezető fennmaradni itt.
Milyen kár...
Férfinak kellett volna születnie, igaz?
Igazgató úr!
Elkezdjük a megbeszélést?
Persze.
Ennek a kampánynak a célkitűzése az,
hogy kiterjesszük a digitális médiában való megjelenést.
A jelenlegi 10%-os digitális reklámot, hozzávetőlegesen 30%-ra tervezzük emelni,
és nagyobb arányban kívánunk részt venni a reklámhadjáratban.
Ahh, Kim csoportvezető igazi ász.
Yang igazgatóval is...
Kemény volt, nagyon kemény.
Nektek aztán befellegzett!
Jól rám hozta a frászt.
Féltem, hogy az igazgató begurul.
"Akkor én is jól helyben kéne, hogy hagyjam önt."
- "Elkezdjük a megbeszélést?" - Igenis!
Kim Ji Young, jöjjön az irodámba.
Igenis.
Tessék.
A fogalmazása akár egy újságíróé,
a humora is épp megfelelő.
Semmit sem kell rajta változtatnia.
Csak így tovább!
Köszönöm.
Visszamehet dolgozni.
Van még valami észrevétele...?
Nem. Nincs semmi. Azért hívtam be, hogy megdicsérjem.
Mi az?
Én azt hittem, ön nem kedvel engem.
Miért? A tervcsoport miatt?
Igen.
Engem miért nem vett be a tervcsoportba?
Nem azért, mintha nem lenne elég jó.
A vállalat hosszú távra akar csoportot létrehozni,
de egy női dolgozó elmegy majd szülni, ezért nehéz hosszú távon tervezni vele.
Még, ha én erősködöm is, hogy bevegyük magát, valószínűleg gond lenne belőle.
Nem, képes vagyok jól csinálni!
Ji Young, maga szerint én jó vagyok?
Igen.
Mitől vagyok jó?
Nem vagyok jó anya.
Hogy jó feleség, vagy jó leány legyek, arról rég letettem.
De maga mégis igazi ász.
Még ha férjhez megyek, és gyermekem lesz is,
én is képes leszek jól végezni a munkám, ahogyan ön.
Pápá!
- Elmenjünk hozzánk? - Komolyan?
Akkor szóljunk Eun Suk anyukának és Su Gi anyukának is.
Ah Young anyuka.
Felmegyünk hozzánk teázni egyet.
Jöjjön velünk ön is.
Nekem még dolgom van.
Áh, dolgozik valahol?
Young Ho egészen jó.
Bámulatos!
- Ki kellene próbálnia a sztárságot! - Miféle sztárságot?
Ah Young anyuka, mit csinál?
Jöjjön, üljön le.
- Vannak idősebb gyermekei? - Tessék?
Azok a munkafüzetek az enyémek.
- Jöjjön, üljön le. - Jöjjön!
Órákat töltesz vele?
Az a legfurcsább, hogy amikor matematikai feladatokat oldok meg,
az nagyon megérinti a szívemet.
Atya ég!
Young Ho anyuka a Szöuli Egyetem mérnöki karán tanult.
Nem tudom, miért tanultam olyan keményen.
Azért, hogy megtaníthasd Young Ho-nak a szorzást.
- Eltaláltad! - Ugye?
Érted te, miről van szó!
Ön milyen szakon végzett, Ah Young anyuka?
Irodalom szakon.
Valamiféle regényíró?
Nem. Az iskolában erről álmodoztam,
de az egyetem után egy reklámcégnél dolgoztam.
Áhh, már értem.
Neked mi is a szakmád?
Én azért tanultam, hogy Bo Ram-nak felolvassak.
Színművészeti szakra jártam.
Ó, már emlékszem.
"Tükröm, tükröm..."
"mondd meg nékem, ki a legszebb a vidéken?"
"Hófehérke!"
"Meg akarom ölni!"
És a gyermeked mit szól ehhez?
Elbőgi magát.
Ez a voltaképpen nem is olyan rossz.
RÉSZMUNKAIDŐS ELADÓT FELVESZÜNK ÓRABÉR: 8350 WON MUNKAIDŐ: 10:00-14:00-IG (HÁZIASSZONYOK IS JELETKEZHETNEK)
Jó dolog, hogy délelőtt kell dolgozni, amikor a gyerek az oviban van.
Ha nem kellett volna elköltöznöm, szívesen maradnék még.
Nem olyan bonyolult, csak a pénztárt kell kezelni.
Értem.
Ah, unni*! (* nővér, barátnő)
Persze, gyere!
Jó! Aha, jó!
Ó, szép kis Ah Young!
Már beszél is.
Máris? Zseni talán?
Áhh, nem zseni!
Viszont, akárcsak oppának, neki is nagyon jók a nyelvi készségei.
Így igaz, Dae Hyun nagyon sokat beszél.
Aigoo, de cuki ez az Ah Young.
Te lassacskán elhervadsz,
hogy lehet, hogy Dae Hyun ilyen energikus?
Ugyan, oppának is kijut a nehézségekből!
Sokat segít nekem.
Mi az, hogy segít? Még szép, hogy kiveszi a részét.
Ugye!?
Jut eszembe! Híreim vannak!
Kim csoportvezető felmond.
Miért?
Valószínűleg nem bírja már.
Hé, milyen lehetősége van itt? Semmi esélye előléptetésre.
Azt hallottam, hogy saját céget akar indítani.
Összehozott egy reklámcsoportot.
Azt hiszem, Mi Jung is vele megy.
Na és te?
Engem ezúttal előléptettek.
Úgyhogy, most még meglátom.
Ó, gratulálok! Gratulálok, unni!
Gratulálok!
Ahh, mihez gratulálsz?
A férfi kollégákat, akikkel együtt kezdtem, már mind előléptették tavaly.
Ahh, de bosszús vagyok! Ha csak rágondolok, elfut a méreg!
Mindenesetre, irigyellek.
Próbáld meg felhívni... Kim csoportvezetőt.
Én?
Igen. Te! Menj vissza dolgozni!
Hogy mehetnék már?
Esetleg valami részmunkára,
de teljes időben aligha menne.
Igazad van. Ne menj.
Neveld csak fel szépen Ah Young-ot. Az is nagyszerű dolog.
Ji Young, te... egy "felséges királyné" vagy.
Én csak egy palotaszolga vagyok.
Dolgozhatok egész életemben, míg meg nem halok.
Hé, nem tartod viccesnek, hogy palotaszolga vagyok?
Vicces.
Akkor, nem kellene legalább nevetned?
Vicces vagy, unni!
ÁLLÁSOK SZÖULBAN 8 ÉV GYAKORLAT 4 ÉV EGYETEMI VÉGZETTSÉG
NINCS A KERESETT FELTÉTELEKNEK MEGFELELŐ ÁLLÁSAJÁNLAT
Szia!
Áh, ön Ah Young any...
Jól van?
Azt hittem, elkések.
Áh, értem.
Ah Young!
TÉVESZME
SZÜLÉS UTÁNI DEPRESSZIÓ
A SZÜLÉS UTÁN A DEPRESSZIÓ ZAVART OKOZHAT
KÖNNYŰ TESTMOZGÁS A PROBLÉMA LEKÜZDÉSÉRE...
TÉVESZME
AZT HISZEM, A FELESÉGEM MÁSNAK KÉPZELI MAGÁT
A FÉRJEKNEK TÖBBET KELL IMÁDKOZNIUK...
Mi az?
Jó.
Tényleg egyre rosszabb a kaja.
Tényleg olyan dögös? Mi az?
Ahh. Nézzük még ezt is!
Mi az? Mit néztek?
Áh, semmit.
Rendben.
Mit néznek?
Egyértelmű, nem?
Chat-szobát hoztak létre erotikus fotók megosztására.
Állati, nem?
Szánalmas.
Irigylem őket.
Mi?
Nem úgy! Csak, hogy van idejük ilyen ostobaságokra...
úgy értettem az irigykedést.
Ehh, amint hazamegyek, szétszednek a gyerekek, hogy játsszak velük, közben látni a feleségem arcát...
Beleszédül az ember, beleszédül.
Ahh, megint elkap a depresszió.
Folyton úgy érzem, orvoshoz kéne mennem. Komolyan!
Jobb, ha orvoshoz fordul az ember, igaz?
Mármint, ha depressziós.
Te is depressziós vagy?
Menjünk el együtt.
Igen, menj csak el vele!
Egyre depressziósabbnak tűnsz.
Nem, nem rólam van szó.
Egy barátom... felesége...
időnként másnak képzeli magát.
Mi az? Egy szellem? Megszállott?
Azt azért nem hinném...
Ez őrültség.
Várj, várj.
Tud a felesége az állapotáról?
- Nem tud. Nem mondta el neki a barátom. - Miért?
Talán fél.
Biztos fél.
Ha megtudja, milyen állapotban van, csak rosszabbul lesz, nem?
Úgy van, úgy van!
Ilyen emberrel élni, kész horror lehet!
Várd csak ki a végét. Hamarosan megháborodik.
Nemsokára már majd tőrrel fog járkálni, vagy ilyesmi.
Előbb-utóbb ledöfi majd vele.
A frászt hozod rám!
Az ilyen őrült nőszemélyeket...
el kell szigetelni a társadalomtól.
Bocs, azt hittem, már üres.
Ahh, mi ütött belé?
Mi az?
Semmi, csak... nincs kedved edzőterembe járni?
Hol van nekem időm erre?
Ha fittebb leszel,
jobban érzed majd magad és az egészségednek is jót tesz.
Oppa...
Akkor, elmenjek a pékségbe részmunkára?
Szemben van, az út túloldalán.
- Ezt akarod? - Tessék?
Ji Young, a te állapoto...
Úgy értem, épp elég fárasztó Ah Young-ról gondoskodnod.
Csak délelőttről van szó.
Nem. Ne csináld.
Nem lehet olyan fárasztó.
Kérte valaki, hogy részmunkát vállalj?
Ji Young...
Ji Young.
Abba kellett hagynod azt, amit szerettél.
Hogy nézhetném, hogy olyat csinálj, amit nem akarsz?
Te is kifáradsz.
Én csak...
Oppa, köszönöm.
Köszönöm, hogy törődsz a fáradtságommal.
Iszol?
Haragszol?
Te utálod az alkoholt...
Látom, tényleg mérges vagy. Ne haragudj.
Hé, Jung Dae Hyun!
Ji Young mostanában nehéz időkön megy keresztül.
A szülés után a teste felgyógyult ugyan,
de a lelke zaklatott.
"Ügyes vagy!" "Jól csinálod."
"Köszönöm." Gyakrabban kellene mondanod neki.
Ji Young...
Hé, hé! Mindenki tudja, hogy szereted a feleségedet, ne mondogasd már a nevét!
Ne csináld ezt!
Mi az...
azt hiszed még mindig az 20 éves Che Seung Yeon vagyok, aki remegve szerelmet vallott neked?
Bolond.
Cha Seung Yeon csoporttársam volt a főiskolán.
Ji Young-nak pedig sunbae*-je a hegymászó klubban. (* rangidős iskolatárs, munkatárs stb.)
Ji Young nagyon kedvelte Seung Yeon-t,
de tavaly, amikor szült, komplikáció lépett fel nála...
Ji Young nagyon rosszul viselte.
Sokáig depressziós volt miatta...
Ez lehet az oka?
Mindenesetre jó lenne, ha személyesen beszélhetnék vele.
Tényleg, oppa?
Tényleg nem ittam pár nappal ezelőtt?
Aha.
Tényleg?
Reggel, amikor felébredtem, sörösdoboz állt az éjjeliszekrényen.
Éreztem is a számban az alkoholt.
Miért nem emlékszem?
Épp ezért, ma mindenképp menj el oda. Rendben?
Jól van, elmegyek.
Mindenképpen!
Jól van na, menj csak.
- Mindenképp! - Értem, na!
CHOI SO YOUNG PSZICHIÁTER
Áh, igen, Ji Young!?
A vendéglőben vagy, anya?
Persze, hol lennék ilyenkor?
Ah Young? Már az oviban van?
- Igen, de... - Aigoo! Ez 25.000 won lesz.
Kér róla számlát? Rendben.
Egy pillanat, Ji Young.
Köszönöm!
Ji Young.
Anyának most sok a dolga, beszéljünk később.
Jó.
Igaz is... jöttök a hétvégén, ugye?
Persze, még szép, hogy megyünk.
De oppának céges továbbképzése lesz.
Igen, hallottam.
Aigoo! Üdvözlöm!
Jó, akkor le is teszem.
Ezt mind ki kell töltenem?
Igen.
Akkor, megmondaná, mennyibe kerül a vizsgálat?
Nos, három vizsgálatot kell elvégeznünk,
az összesen 350.000 won lesz.
Így aztán eljöttem.
Mami, mi az?
Mit mondtál?
De hát, már be is regisztráltak, nem?
Tudod te, mennyibe kerül a vizsgálat?
Minek? Nincs énnekem olyan komoly bajom.
Ji Young, te...
Oppa...
Talán beszélek álmomban?
Nem értem, miért akarod, hogy orvoshoz menjek.
Nem az...
csak mivel időnként elfelejtesz dolgokat, és lehangolt vagy.
Nem...
a szülés után általános a feledékenység.
És nem vagyok olyan lehangolt.
Kár volt említenem!
Ne aggódj. Jól vagyok.
KIM CSOPORTVEZETŐ
Szia, Ji Young.
Szia, unni. Kérdezni szeretnék valamit.
Igen, mi az?
Kim csoportvezetőnek ugyanaz még a telefonszáma?
Persze.
Most megy vissza az irodájába.
- Akarsz beszélni vele? - Most nem igazán alkalmas.
Nem, nem unni! Leteszem.
- Jó, majd később felhívlak. - Jól van, várj meg.
Megyek már, kimegyek.
Semmiképp se használd a mosdót a harmadikon.
Miért? Mi van vele?
Csak hallgass rám, ha azt mondom.
Akkor mondd el, mi az oka.
Ha nem mondod meg, akkor megyek.
Nem az... Ahh, tényleg megőrülök.
Egy pillanat.
Van nálad betét?
A harmadikon rossz a mosdó. Menj másik emeletre.
Hm? Nem, az előbb voltam ott.
Unni...
Mi van veled? Nem érzed jól magad?
Gyertek ide!
A biztonsági őr rejtett kamerát helyezett el?
Igen!
És mi lett az őrrel?
Azt rohadékot mindenképp vád alá helyezik.
De legjobban Oh részlegvezetőre haragszom.
Mármint, ha látta, hogy a felvételek kikerültek az internetre,
és tudta, hogy a mi cégünk az, hogyan...
hogy oszthatta meg a többi férfi kollégával?
Ez elképesztő!
Én mindig a harmadik emeleti mosdót használtam.
Bemegyek holnap a rendőrségre, azonosítani a fotókat,
de rettegek tőle.
Őszintén szólva, mindenki vigasztal, de
ha arra gondolok, hogy a rohadékok láthatták a fenekemet, elönt a méreg.
Ezt el sem hiszem!
Hé, mostantól ha vécére megyünk,
mindenképpen jól körbe kell néznünk.
Hogy van-e valahol egy apró lyuk.
Hé, ki ér rá ilyesmire, amikor sürgős a dolga?
Ágytál!?
Hé, azt nem hordhatjuk magunknál!
Ji Young...
Van nálad Ah Young pelenkáiból?
Diáklány, nem érzed jól magad?
Szeretnél leülni?
Nem.
JI YOUNG VAGYOK, KÖNYÖRGÖM, GYERE KI A BUSZMEGÁLLÓBA! GYORSAN!
Hé!
Hé! Nem hallod, hogy szóltam?
Diáklány! Diáklány!
- Ezt... ezt a buszon felejtetted! - Ahh, hülye tyúk!
Jaj, nekem! Nagyon megijedtél, ugye?
Jól van, jól van!
Ji Young, Ji Young!
Apa!
Mi a baj?
Jól van, nincs semmi baj!
Minek kell olyan messzire járnod felkészítőre? Hm?
Azonnal iratkozz át máshová!
És öltözködj rendesen.
Nézd meg, milyen rövid a szoknyád!
És soha ne mosolyogj idegeneknek!
Nem mosolyogtam! Nem is emlékszem, hogy néz ki!
Ez itt a probléma!
Miért nem emlékszel?
Mindig résen kell lenned!
Vigyázz és kerüld el a bajt!
Ha egy szikla feléd gurul
csak nyugodtan tűröd?
Az a hibás, aki nem tér ki előle!
Érted?
Jól van?
Ahh. Igen.
Ji Young...
Ji Young vagy, ugye?
Miről beszélsz?
Mi van veled? Jól vagy?
Anya.
Egyszerűen nem tudom megérteni.
Hogy mehettetek el csak úgy?
Ahh, te jó ég!
Hogy mi baja?
Elnézést kérek.
Még te kérsz elnézést!
Miért te kérsz elnézést?
Vissza kell mennem dolgozni.
Én is... jobb, ha most megyek.
Menj csak fel hozzánk. Elég, ha nem szólsz róla Ji Young-nak...
Hogy tudnám tettetni, hogy semmiről sem tudok?
Nem tudok így hazudni.
Te jól vagy?
Miért ne lennék?
Aigoo, milyen faksznis...
Mégis miért nem tud...?
Aigoo...
Igen, anyuka!?
Szia. Én vagyok. Épp Szöulban vagyok, de...
Szöulban van?
Találkozóm volt, ezért eljöttem,
de már megyek is vissza.
Ó, akkor nézzen be hozzánk, és utána menjen vissza.
Dolgom lesz holnap, vissza kell mennem.
Nos, ismerek...
egy híres kínai gyógyászati rendelőt.
Íratok neked egy gyógyitalt és elküldöm. Szedjed rendesen!
Nekem kellene így gondoskodnom önről, anyuka!
Táplálkozz rendesen.
Ha csak nézed a gyereket, és te nem eszel közben, azzal csak ártasz.
Rendben.
Leteszem. Menj csak.
Jó.
Hol van az a kék sál?
Fel van akasztva.
Nem ott, balra, az elején.
Miért mára tették a továbbképzést?
Ne menjek el?
Ugyan már!
Taxival menj! Ígérd meg!
Ha fáradtnak érzed magad, hívj fel. Rendben?
És ha felhívlak? Rohansz majd haza?
Jól van, na! Menj gyorsan! Elkésel.
Mentem.
Ah Young, apa elmegy. Ints pápát! Puszi!
Küldjél csókot!
Úgy tűnik, bekakilt a kicsike.
Elnézést kérek!
Jól van, megyünk már, megyünk!
Kész vagyunk, Ah Young!
Egy pillanat! Anyának is pisilni kell.
Anya is pisilt.
Csukd le a tetejét.
De szép a tanárnő kézírása!
Én is tanár akartam lenni.
Igen! Tényleg!
Az öt testvér közül általánosban anyukád tanult a legjobban.
Jobban, mint az első bácsikád*! (* a legidősebb)
De... miért nem lett belőled tanár?
Pénzt kellett keresnem, hogy a bátyáim továbbtanulhassanak.
Mivel kerestél pénzt?
Az anyukád...
ruhákat készített Cheonggyecheon környékén.
Semmi baj. Akkoriban minden kislánnyal ugyanígy volt.
Mind így éltünk.
Akkor... most kellene tanárnak menned.
Most... Ji Young anyukája vagyok.
Rólatok kell gondoskodnom.
Miattam nem teheted meg?
Anya...
Jól aludtál?
Csináltál algalevest*? (* születésnapi "kellék")
Elkészítsem én?
Dehogy, dehogy!
Ah Young, menj anyucihoz.
Eun Young rám ripakodott, hogy ne csináljak semmit.
Mintha ugyan tudna főzni...
Kim Eun Young-ot* ismerve, biztos megveszi majd, nem? (a nővéréről viccesen hölgyként beszél)
Persze, mit tehetne... Hívta segíteni Ji Seok-ot is.
És apa?
Apád elment a nénikéidért.
Biztosan nagyon fárasztó volt gyerekkel ideutazni.
Bekakilt az úton.
Aigoo, a mi Ah Young-unk bekakilt?
"Olyan vagy, mintha a lányom lennél, ezért paskoltam meg a feneked."
Vagy például:
"Olyan vagy, mintha az öcsém lennél, ezért érintettem meg a hasizmod!"
"Mi baj van?"
Igen. Ha nem a lányunk, vagy testvérünk az illető,
ezt mind szexuális zaklatásnak tekintjük.
Érthető?
Még bilincs is járhat érte!
Mégis, mi a fenéért kell nekünk ilyeneken részt venni?
Mi ennek a célja?
Miattad kell nekünk is ilyeneket végighallgatni!
Óvatosabban kellene bánnod a női dolgozókkal!
Már más idők járnak!
Ehh, te kis...
A Csoszon korba kellett volna születnem.
"Ide hozzám!" "Távozz tőlem!"
Ahh, miért kell mostanában annyi mindennel óvatosnak lenni?
Hé, haladni kell a korral.
Eszembe jutott a feleségem, és elszomorodtam.
Vállaljam csak át a gyermekgondozást, ahogy ő szeretné?
Apás gyermekgondozási szabi?
Igen, a feleségem szeretné, ha én mennék gyermekgondozási szabira.
Különben, ha minden keresete rámegy a bébiszitterre,
akkor is munkába áll.
Hát csak rajta!
De lehet, hogy úgy végzed, mint Park az üzlekötői csoportból.
Mire visszajössz, búcsút inthetsz az asztalodnak. Pápá!
Felmondatták?
Gondolod, hogy kimondanák? De nézd csak meg, milyen tekintettel mérik végig őket a rangidősök.
Az előléptetésnek lőttek...
alig tudnak visszailleszkedni.
Tudjuk, hogy megy ez.
Mi a fenéhez kezdjek? A francba, ebbe beleőrülök!
Ahh! De szép színe van!
Köszönöm, sógornőm!
Milyen?
Csinos, anya.
Unni, manapság ilyen elegáns holmikat való viselnünk.
Persze, igazad van!
Aigoo, színesebbnek kellene lennie.
Ugyan! Nekem tetszik!
Na hiszen!
Ji Young...
Mindegy milyen nehéz a gyermeknevelés, szépen kell öltöznöd.
A nőknek szépeknek kell lenniük.
Én így is szép vagyok.
Méghogy szép!? Elnyűtt vagy!
Miért nem látom sehol Ji Seok-ot?
Ah, tényleg, hová ment Ji Seok?
Most jön.
Ah, megérkeztek?
Aigoo, mi ez a sok minden?
Ah, ezt mind Eun Young készítette?
Áh, mikor tudtam én főzni?
Találtam egy ínyenc éttermet.
Minek adsz pénzt érte?
Főzhetett volna nekünk az édesanyád.
Apa szülinapi lakomáit anya főzi.
A saját születésnapján is anya főzzön, amikor ő az ünnepelt?
Durva lenne, nem?
Így is van! A legidősebb lánynál nincs is jobb!
Ji Seok, gyere ide.
Nem semmi lányok vannak ebben a családban!
Csak mert elvitelre rendelt...
hogy ugráltathatja a kisöccsét, hogy cipekedjen?
Hogy lenne már kicsi? Túl van a harmincon!
Még ha megőszül is, a legfiatalabb mindig a legfiatalabb marad.
Nem becsülőd eléggé az öcsédet!
Nénikém, akkor én...
Aigoo... Jobb lett volna, ha én is lányt szülök.
A fiúk nem jók semmire.
A lányok jobban gondot viselnek az anyjukra!
Jó kislányok!
Eun Young, te nem tervezed, hogy férjhez mész?
Nénikém, hagyja már abba!
Most még csak rendben. De mi lesz veled később?
Képes eltartani magát, úgyhogy nincs mitől tartani.
Képesség ide vagy oda,
megélek egyedül is.
Igencsak különös egy leány vagy, különös!
Különös, bizony.
Anya!
Nem... én csak úgy értettem, hogy kivételes vagy.
Vedd elő az asztalokat.
Ji Seok.
Hm?
Mi az? Térj már magadhoz!
Te talán magadnál vagy?
Ahh, ez...
Igazán!
Mindig kikészít az idősebb nénikémmel találkozni!
Mintha nem lenne elég dolga az embernek.
Minek hívta meg őket apa?
Egyszer sem maradtál alul, unni.
Nem vagy fáradt?
Ez kávé?
Hé, nagyon is fáradt vagyok!
De mit tehettem volna? Harcolnom kell!
Hé, az egyik játékban is van ilyen karakter, nem?
Minél többet verik, annál jobban nő az energiája.
Kérni fogom, hogy nevezzék el Kim tanárnőnek.
Vicces lenne, nem...?
Így ütnének benne. Így.
Nézd, Ji Seok-ot! Mi van az arcával?
Hogy nőttél fel így?
Miért, olyan aranyos voltam!
Ahh, hiányzik a nagyi.
Ahh, agyon kényeztetett téged!
Így a mi Ji Seok-unk, úgy a mi Ji Seok-unk...
De a mi Ji Seok-unk mégis rendes férfivá nőtt fel.
Népszerű vagy, igaz?
Nos, azt hiszem.
Borulj térdre!
Mi?
Gyakorlatilag én neveltelek fel. Úgy ám!
Borulj térdre!
Térdre!
- Aigoo! - Au!
Ez fáj, Kim Eun Young. Ehh, a fenébe!
Gyerekek, mit csináltok?
A nénikéitek indulnak!
- Megyünk! - Megyünk! - Igen!
Áhh!
Jól megrúgtam a szemétládát!
Aztán letérdeltettem.
Ahh, unni!
Ahh, komolyan, Kim Eun Young!
Vigyáznod kellene!
Ha ilyen heves vagy, még valami bajod esik...
Nem akarlak a hírekben viszontlátni.
Aggódsz értem?
Aigoo, nem kell aggódnod.
Elbírok én az olyan szemetekkel!
Így igaz. Amikor unni középiskolás volt,
összefogott a barátaival, hogy elkapjon egy mutogatóst.
Így van! Elkaptam, és átadtam a rendőrségnek.
Aztán jól lehordott érte a tanárom,
hogy egy iskolás lánynak tudnia kellene mi a szégyen.
Ahh, hogy én mennyit átkoztam a tanárokat!
De aztán tanár lettem. (* ami biztos megélhetés)
Unni, te nem is akartál tanárképzőre menni?
Hm?
Igen. Anya mesélte, hogy a család helyzete miatt választottad a tanár szakot, és sokat sírt miatta.
Tényleg?
Nos, apát nyugdíjazták a gazdasági válság miatt,
ti meg még iskolások voltatok.
Akárhogy nézzük is, jó volt ez így.
Ne haragudj, én és Ji Seok vagyunk az oka...
Mi az már, komolyan?
Te is... író vagy újságíró szerettél volna lenni, mégis beálltál egy marketing céghez.
Mindenki köt kompromisszumokat.
Ahh, egész felnőttesen hangzott.
Nem... rizssüteményt eszek. (szóvicc, a fiú mondatára)
Ahh, de infantilis!
Biztos utálnak a diákjaid, igaz?
Nem, nagyon is népszerű vagyok.
Ki az?
Mi ez az arckifejezés?
Pasid van?
Jaj, unni! Ne már!
Jól van?
Igen. És te, jól vagy?
Igen.
Hogy is van? A gyermeked már 2 éves?
Most volt 26 hónapos.
Bár a gyereknevelés fárasztó, de nagyon aranyos, igaz?
Igen.
Csoportvezető.
Tessék?
Nagyon meglepődött, hogy felkerestem, igaz?
Rendben, csatlakozz hozzánk.
Én?
Igen. A munka ugyanaz, mint az előző cégnél,
de a havi fizetés csak 80%-a az ottaninak.
Viszont teszek róla, hogy kapj pénzbeli ösztönzést.
A havi fizetés nem jelent gondot, de képes leszek jól végezni a dolgom?
Évek óta nem dolgoztam.
Mióta vagy te ilyen aggodalmaskodó?
Áhh... Kicsi a cégünk, ezért csalódott vagy?
Dehogy! Munkát ajánl nekem, nagyon hálás vagyok!
Dolgozzunk együtt!
Rendben. Köszönöm szépen!
Nagyon fogok igyekezni.
Ji Young diplomaosztójakor...
bezárjam egy napra a vendéglőt?
Vagy nyissak ki csak estére?
Bánom is én!
Nem megyek el rá! Úgysem kaptam munkát!
Te gyerek! Később meg fogod bánni!
Nem lesz fotód a diplomaosztóról.
Hagyjuk, nem fogom megbánni.
Ji Young...
Elég legyen!
Ha annyira nem tetszik, felejtsd el!
Maradj csak nyugton itthon, míg férjhez mész,
az való neked.
Te most mit mondtál?
Milyen évet írunk?
Hogy beszélhetsz ilyen elmaradottan?
Ji Young, ne maradj nyugton!
Legyél élénk! Élj szabadon!
Megértetted?
Értette? (magázásra vált, hogy ne legyen tiszteletlen)
Jaj!
Vizet! Adj egy kis vizet!
Ahh, a fenébe!
Jaj, anyám! Mit tegyek?
Dobhatjuk ki...
Ugyan, majd leszedjük róla!
Igen, tessék?
Daehan Tervezőiroda?
Igen.
Igen. Igen.
Anya! Felvettek!
Tényleg?
Jaj unni, mit szólsz ehhez?
Ügyes vagy!
Apa, nem is álltál mellettem!
Ügyes vagy! Együnk!
Együnk!
Egyél húst!
Egyél még!
Áh, unni!
Találkoztam Kim csoportvezetővel, és beszéltünk a munkáról.
Jól tetted! De... menni fog majd a munka?
Persze, még szép, hogy mennie kell.
Így van, mennie kell!
Mindent bele, Ji Young!
Rendben!
Születésnapom van? Nincsen!
Mi ez?
Oppa, találtam munkát!
Akkor, Ah Young egész napos lesz?
Ha estig az oviban maradna,
azt hiszem, az nagyon megviselné.
Érdeklődtem a többi anyukától...
azt mondják, 5 és 7 között jobb lenne bébiszittert fogadni.
Néztem bébiszitter szolgálatot is, de túl hosszú a várólista.
Egyelőre feliratkoztam rá.
Jó.
Oppa...
Nem akarod, hogy visszamenjek dolgozni?
Dehogy.
Attól tartok, neked is és Ah Young-nak is nehéz lesz.
Akkor ne menjek?
Nem úgy értettem. Ha te örülsz, én is örülök.
Ji Young... Drágám*! (* házastársként)
Kop-kop!
Haragszol?
Haragszom!
Miért kell így magadra venned?
Éhes vagyok, főzz nekem!
Főzz nekem! Főzz nekem!
Ah komolyan!
Muszáj nekünk a szüleid előtt megbeszélnünk a gyerekvállalást?
Az szülők szeretnek ilyeneket mondani.
Nincs miről beszélgetniük.
Ha nem vagy házas, azt mondják, házasodj meg.
Ha házas vagy, ideje, hogy gyereked legyen.
Ha fiad van, ideje, hogy lányod legyen.
Ha lányod van, ideje, hogy fiad legyen.
Van egy jó ötletem.
Micsoda?
Előbb együnk.
Ezt most hagyjuk. Mondd el, mi az!
Ha nem akarjuk, hogy minden hazamenetelkor ezzel piszkáljanak... Vállaljunk gyereket!
Mi?
Vállaljunk egyet... Gondoskodom majd rólad!
Itt most nem dinnye vagy narancsvásárlásról beszélünk!
Úgyis akartunk egyszer gyereket. Ahelyett, hogy a nyaggatásukat hallgatnánk, legyen most az az egyszer.
Nem olyan nagy különbség, ha van egy gyerekünk.
Valóban?
Mindenben segíteni fogok!
Ahh... Miről beszélsz!?
Kicserélem a pelenkát és megetetem.
Nekem teljesen megváltozik majd az életem,
neked mi fog változni, oppa?
Nekem?
Nekem is meg fog változni!
Korán haza kell jönnöm, nem járhatok el sörözni, nem találkozhatom a barátaimmal.
Ha lenne egy ilyen kislányunk, nagyon cuki lenne.
Hagyjál! Rossz kedvem van!
Azért van rossz kedved, mert éhes vagy.
Lement a vércukrom. Főzz gyorsan valamit.
Tényleg rossz kedvem van, oppa!
Akarod, hogy oppa jobb kedvre derítsen?
Mi az? Olyan malac vagy!
Oppa! Jól vagy? Jól van a csípőd?
Lássuk, jól van-e! Teszteljük le!
~Csinálj nekem egy babát!~
Csináljunk gyereket!
Aigoo! Igazán!
Még mindig nincs itt?
Úgy tűnik.
Régebben olyan megbízhatóan végezte a munkáját.
Amióta a szülésről visszajött, használhatatlan.
Áhh, nézze, ott...
Elnézést kérek. Beteg, nem vihetem óvodába.
Az iparági tendenciák elemzését, amit tegnap kértem... Hozza be gyorsan.
Ez mi?
Kértem, hogy legyél csendben, ugye?
SÜRGŐSEN BÉBISZITTERT KERESEK
Mostantól meg kell tanulnod a bilibe pisilni, rendben?
Gyere, intsünk pápát a pelusnak.
Ah Young, te is próbáld meg. Ints pápát a pelusnak.
Pápá! Ügyes vagy.
SÜRGŐSEN BÉBISZITTERT KERESEK BABA-MAMA CSOPORT
- REMÉLEM TALÁLT VALAKIT... - MENNYIT KÉR MANAPSÁG EGY BÉBISZITTER?
Senki nem telefonált.
Tényleg? Senki?
Aha. Bárhogy is, mindig ugyanaz a vége.
Az álláskereső oldalakról sem jön válasz.
Öltözzünk fel, Ah Young!
És ha...
én mennék gyerekgondozási szabira?
Te, oppa?
Ha egy évet kihagyok a munkából, és én gondoskodom Ah Young-ról, addigra talán megoldódik a dolog, nem?
Jövőre talán már Ah Young is ott maradhat egész nap az oviban, nem?
Kitalálunk valamit, amíg iskolás nem lesz.
Oppa, engedik a cégednél, hogy apasági gyesre menj?
Ha már van ez a rendszer, élni kell vele.
Ne aggódj, csináld azt, amit szeretnél.
Én is kihasználom ezt a lehetőséget az olvasásra,
és tanulok még egy kicsit.
Oppa!
Lám csak! Egyre jobban szeretsz, igaz?
Vonzóbb vagyok, mint valaha, igaz?
Ah Young, anya most már elmehet dolgozni!
Mondd anyának, hogy hajrá!
Csapj bele!
De jó!
MIKÉNT ÍRJUNK JÓ BEADVÁNYT...
SMILE EXPRESS CSOMAGJÁT ÁTVEHETI...
Fekete kecske?
Ah Young, játssz csak tovább!
Anya felhívja a nagyit.
- Igen. - Anyuka, megérkezett a kínai gyógyital.
Áh, tényleg?
Beszedem mindet, és nagyon igyekezni fogok a munkahelyemen.
Mi? Munkahely? Milyen munkahelyről beszélsz?
A főnököm, aki alatt régebben dolgoztam, hívott, hogy dolgozzam vele.
Hogy érted ezt?
"Apasági gyermekgondozás"?
Igen.
Hé! Elment az eszed?
Hogy teheted vele még ezt is?
Anyuka, nem arról van szó...
Ne állj a fiam karrierjének az útjába! Gondolkodj már!
Anyuka...
Nem érdekel. Meg sem hallom, leteszem.
Igen, nászasszony, jó napot kívánok.
Mennyit kereshet egy kisgyerekes anyuka, ha dolgozni megy?
Ha dolgozni akar, vállalhat valami részmunkát a közelben. Nincs igazam?
Hogy kérheti a férjétől, hogy maradjon otthon a gyerekkel?
Mi értelme van ennek?
Nászasszonyom.
A mi Ji Young-unk is sokat tanult,
és ő is megdolgozott a karrierjéért.
Ji Young az, aki gyermeket szült,
és szintén Ji Young volt aki a gyermeket nevelte.
Felváltva kell segíteniük egymást.
Nincs is jól, hogy tudna már dolgozni?
A mi Ji Young-unk nincs jól?
Úgy látom, nem tud róla.
A maga lánya, nászasszonyom, nem normális.
Nem hallotta, mi történt az újévi ünnepek alatt?
De mégis, hogy mondhattad el így, anya?
Hé, én csak...
Feldúlt voltam és aggódtam miattad!
Meddig akarod még titkolni?
Anya, és ha a nővéremről lenne szó?
Hogy mondhatsz már ilyet!?
Akkor talán, azt akarod, hogy Ji Young betegen járjon dolgozni?
És ha Ji Young összeesik a munkahelyén, mi lesz akkor?
Anya... Miért akarod hirtelen meglátogatni a második nővérem?
Zárd be a vendéglőt, mielőtt hazamész.
Anya, a telefonod.
Anyósom!
Ji Young.
Épp rád gondoltam, anya.
Nem igaz, ugye?
Micsoda?
Mi az, anya? Valami baj van?
Nem, nincs semmi.
Csak benéztem, mert hiányoztál.
Ji Young, egyél rendszeresen. Jó?
Egészségesen mindenre képes vagy.
Amint lehet, elrendezek mindent,
aztán a közelbe költözöm, hogy segítsek Ah Young-ra vigyázni.
Menj csak el dolgozni.
Én majd segítek.
Tedd azt, amit szeretnél.
Most megyek.
Megyek.
Mi Suk*! (* keresztnevén szólítja)
Ne csináld ezt!
Fiatal korod óta
te gondoskodtál a bátyáidról,
tapostad a varrógépet Cheonggyecheon-nál,
olyan beesett volt az arcod.
Minden alkalommal, amikor elcsigázottan átadtad nekem a fizetésedet,
édesanyád* szívét mintha tőr járta volna át. (* édesanyjaként beszél.)
Az én jó kislányom!
Amikor úgy megsérült a kezed a varrógéptől,
fogalmad sincs, mennyire fájt miattad édesanyád szíve.
Akkor... még csak meg sem tudtalak ölelni,
köszönetet sem tudtam mondani, Mi Suk.
Sajnálom.
Még ha nehéz is Ji Young-nak, minden rendben lesz vele.
Erőssé nevelted, nem igaz?
Gyermekem!
Szegény gyermekem!
Jung vőm. Mi történt a gyermekemmel?
Hogy válhatott ilyenné a mi Ji Young-unk?
Ji Young...
Aigoo, Ji Young.
Jaj, Ji Young!
Aigoo, Ji Young.
Anya!
Valami baj van?
Ji Seok megijedt és felhívott, hogy furcsán viselkedsz.
Történt valami Ji Young-éknál?
Ji Seok!
Anyáé ez az erősítőszer?
Nem, anyád már ivott másikat.
Ez... egy férfiaknak való, jó minőségű tonik. A tiéd.
Mi ez már megint?
Miféle holmi ez?
Te senki mást nem látsz a fiadon kívül?
A mi Ji Young-unk semmit sem tehet, amire vágyik és egyre sorvadozik.
De téged most is csak az érdekel, hogy a fiadat ellásd kínai tonikokkal.
Apa vagy te egyáltalán?
Mi a gond? Jeon barátom fia kínai gyógyászati rendelőt nyitott, segítségül vettem tőle egy dobozzal.
Hát épp ez az!
Ha venni akartál tőle,
miért nem vettél a lányaidnak is? Miért?
Azért ilyen beteg, mert így nőtt fel!
Gyermekem!
Ji Young, Ji Young...
Áh, Jeon...
Nos...
szeretnék venni egy doboz tonikot
a lányom számára.
Vasárnap van. Biztos, hogy van rám időd?
Hát persze! Te vagy az, akinek sok a dolga!
Ji Young, beteg vagy?
Betegnek tűnök?
Nem nézel ki valami jól.
Az utóbbi időben tényleg nem.
Unni, akárhogy nézem is, attól tartok, nem tudok beállni Kim csoportvezető cégéhez.
Miért? A gyerek miatt?
Igen, nincs kire bíznom Ah Young-ot.
Dae Hyun mit mondott?
Oppa azt mondta, majd ő otthon marad, de...
Akkor meg van oldva!
De az anyósom hallani sem akar róla.
Ji Young, nem igazságtalan ez?
Te épp annyit tanultál és dolgoztál a karrieredért, mint a férjed...
Oké, szülni neked kellett,
de a gyermeknevelés terhén lehetne osztozni, nem?
Unni, neked ez ilyen egyszerű?
Van abban igazság, amit az anyósom mondott.
Végül is, én úgysem keresnék annyit, mint oppa.
A keresetem,
talán még arra sem lenne elég, hogy Ah Young bébiszitterét és az ovit kifizessük.
Ez olyan lehangoló.
Várj csak...
Gyere.
Alszik?
Igen.
Egyre sírósabb lefekvéskor.
Találkozom Kim csoportvezetővel, és elmondom neki.
Hogy nem tudom elvállalni a munkát.
Próbáljunk még valami megoldást keresni.
Úgysem lesz.
Még vissza se mentem, de már belefáradtam.
Jól van, pihenj még egy keveset.
Jobb, ha pihensz. Ha Ah Young nagyobb lesz, könnyebb lesz.
Egy gyerekről való gondoskodás pihenésnek számít?
Úgy értem...
Tudom, hogy nem kellene,
de folyton az jár a fejemben...
vajon te is úgy érzel-e, mint édesanyád, aki nem akarja, hogy dolgozni járjak,
és megbántad, hogy azt mondtad, te maradsz itthon.
Ji Young, erről szó sincs.
Nem gondoltam meg magam ezzel kapcsolatban.
Én tényleg csak a te érdekedet néztem.
Ne mondd folyton, hogy az én érdekemet nézed!
Őszintén szólva nem hiszem, hogy így van.
Te, az anyukád és a családom, mind egyformák vagytok. Végül sosem a ti gondotok.
Csak nekem kell küszködnöm.
Ji Young, nyugodj meg, és figyelj jól.
Mondtam, hogy menj el pszichiáterhez, igaz?
Te...
kissé beteg vagy.
Mi a fenéről beszélsz?
Ez így kényelmesebb neked?
Mégis mi bajom van szerinted?
Ji Young, te...
néha... más emberré válsz.
Ah Young!
Mit csinálsz, szívem?
Jung vőm. Ma Dahan* van. (* szoláris naptári időszak)
Bár nem olyan nagy a hideg, mint a Sohan idején, de a szél hideg.
Öltözz melegebben!
Szívem, most olyan vagy, mint az édesanyád.
Ah Young! Idejössz a nagyihoz?
Ne hülyéskedj már!
Mihez kezdjek?
Lehet ezt kezeltetni, ugye?
Szerencse, hogy Ah Young egyelőre még kicsi.
Ha fogékonyabb lenne, furának találna, igaz?
Nem fordul elő olyan gyakran.
Csak néha.
Nehéz lehetett neked, Oppa.
Még mindig félek...
hogy esetleg elveszítelek...
Hogy hiba volt hozzám jönnöd,
és hogy miattam betegedtél meg.
Mondd, hogy rakja a hűtőbe,
így ahogy van.
Jó.
Tessék.
Vigyázz rá, ki ne folyjon.
Jó.
Halló?
Igen, Ji Seok!?
Apa...
Épp a második nővéremékhez viszek köreteket, de...
- Igen... - Hogy is mondjam...
Mi a második nővérem kedvence?
Ji Young-nak?
A babszószos buci.
Babszószos?
Igen.
Mik ezek a bucik?
Neked hoztam.
Ez olyan fura. Azelőtt soha nem hoztál nekem semmit.
Mami, mi az?
Kérsz belőle?
Ah Young nem szereti a babszószos bucit.
Ebben rám ütött.
Nem szereted a babszószos bucit?
Meg tudom enni.
Majd kiszedem belőle a babszószt.
Hogyhogy? Apa, azt mondta szereted.
Te szereted a babszószost.
Én a pudingosat szeretem.
Mi ez?
Neked adom.
Elfogadhatom én ezt?
Majd ha sokat keresel, vegyél nekem egy jobbat.
Ugye tudod, hogy átlátszó vagy?
Én megyek.
Ah Young!
Előbb vacsorázz velünk.
Találkozóm van.
Ne betegedj meg, noona!
Meg kellett betegednem, hogy noonának szólíts.
Köszönöm, Ji Seok!
Legközelebb pudingos bucit hozok.
KIM JI YOUNG
Végre találkoztunk.
Ahogy mondja.
Én vagyok a beteg,
de én tudtam meg utoljára.
Hogy érzi magát?
Nagyon megijedt, amikor meghallotta, ugye?
Félek.
Egy beteg kezelésének
tudja, mi a legnehezebb része?
A legnehezebb: elérni, hogy leüljön velem.
Az, hogy eljött ide,
és leült egy orvossal,
annak a jele, hogy máris a gyógyulás útjára lépett.
Ezt hallani öntől...
jó érzéssel tölt el.
Igen. Én vagyok.
A vendéglőben vagy?
Igen, most értem ide.
És te? Reggeliztél már?
Igen.
Megreggeliztem Ah Young-gal együtt.
És te, anya?
Apádnak mindig időben kész kell legyen a reggeli,
persze, hogy én is rendesen eszem.
Anya...
Igen?
Anya, emlékszel arra,
amikor megszülettem?
Hát persze! Hogy ne emlékeznék? Mintha tegnap lett volna!
Aznap, amikor születtél,
mindenütt gyönyörű cseresznyevirágok szálldostak a levegőben.
Miután elfolyt a magzatvizem, sietve összepakoltam a kórházi táskámat,
az úton hullottak a cseresznyevirágok...
Pont, mint a hó- vagy a tollpihék.
Biztos a nyomdokaidba léptem, anya...
Amikor Ah Young született,
szállingózott a hó.
És egy szép lányom született.
GRATULÁLOK
Cseppet sem illik hozzá.
TAVASZI SZELLŐ REKLÁMÜGYNÖKSÉG
Tessék.
Hogy tetszik a cégünk neve? "Tavaszi szellő".
Illik hozzám, igaz?
De még mennyire!
Ne ámíts! Látom rajtad!
Mi ez?
Sok szerencsét a vállalkozásához!
Köszönöm. (Angolul)
De... miért viselkedsz úgy, mintha vendégként lennél itt?
Maga egy kísértet, egy kísértet! (a kísértetek mindent tudnak)
Mi történt?
Mondd el, miről van szó!
Attól tartok, csoportvezető, ez nem fog menni.
Miért? Nem tudsz bébiszittert felvenni?
Így van.
Akkor, mit szólnál részmunkaidőhöz?
Úgy sem menne.
Én...
pszichiáterhez járok.
Manapság...
szinte mindenkinek szüksége van kezelésre, nem?
A sok kiküldetés és megbeszélés során ez veszélyes lenne.
Mi lenne, ha valami őrültséget beszélnék egy találkozón?
Ha már elég jól leszek, hogy dolgozzak,
fel fogom keresni önt.
Doktornő...
Azt hiszem, nem is olyan rossz így élni.
Valaki anyukájaként,
valaki feleségeként,
olykor boldognak érzem magam.
De néha...
úgy érzem, mintha csapdába estem volna.
Járok körbe...
keresem a kiutat, de folyton falba ütközöm.
Ha találok is másik utat, ott megint fal következik.
Néha elgondolkodom, tán nem is volt soha kijárat?
És ettől dühös leszek.
Értem.
De aztán ráébredek...
Igazság szerint, minden az én hibám.
Mások is meg tudták találni a kiutat,
én viszont nem vagyok erre képes...
ezért lemaradtam.
Nem a maga hibája.
Akkor miért ilyen zavaros az életem?
Korábban, amikor dühös volt, mit csinált?
KIM JI YOUNG
Miért hoz ide gyereket olyan sok nő?
Olyan zajosak.
Keresnem kell majd valami gyerekmentes helyet.
Hol van ma már gyerekmentes övezet?
A fenébe, de hangos.
Ah Young...
Az már igaz.
Jó, várj egy kicsit.
Miért nincs?
Ah Young!
Ahh, micsoda rumli!
Ahh, de bosszantó!
- Miért nem otthon kávézik? - Pontosan.
Hogy fogja ezt feltakarítani?
Igazi piócaanya. (a koreaiban rovar-anya)
Hé, meghallja!
Egy piócaanya* az piócaanya. (* a férje pénzén "élősködik")
Tényleg nincs rá jobb szó.
Kávézzunk a parkban.
Nincs ahhoz most hideg?
Jobb, mint itt, nem?
Igaz, itt túl zajos.
Pontosan.
Elnézést!
Ismer engem talán?
Mi?
Mitől vagyok én piócaanya?
Menjünk.
Azt kérdeztem, mitől vagyok én pióca?
Én nem magáról beszéltem.
Akkor kire értette?
Idejöttem meginni egy kávét,
jó, ha tíz percet töltött velem egy helyen,
mégis mit tud rólam, hogy így beszél?
Hogy min mentem keresztül,
milyen emberekkel találkoztam,
és hogy mi jár a fejemben, talán tudja?
Én is most látom magát először, ítéljem meg ez alapján, hogy milyen ember?
Mi ütött ebbe az ahjummába*? (* kb. asszonyság)
Egymás közt beszélgettünk, mi köze hozzá?
Ha egymás közt beszélgetnek, ne úgy tegyék, hogy én is halljam.
Miért pazarolják arra az energiájukat, hogy másokat bántanak?
Menjünk!
Hagyd már!
Menjünk, menjünk!
Menjünk!
Mami!
Mami, mami!
Mami!
Semmi baj, Ah Young.
- Semmi baj. - Mami, mami!
A mami sem sír, látod?
Erős a mami, igaz?
Úgyhogy, ne sírj, Ah Young!
Mami!
Ne sírj!
Ah Young nem sír!
Ügyes vagy, menjünk.
És, megkönnyebbült?
Nem.
Nem könnyebbültem meg, de nem is szégyellem magam.
De...
nem volt rossz.
Oppa, ez már a tavasz.
Látod azt ott?
Minden kihajtott.
Mi van megint?
Síróbaba!
Jól vagyok!
Menjünk!
Menjünk, apa!
Jól érezted magad?
Igen.
Hazamenjünk?
Igen!
Éhes vagy, Ah Young?
Igen!
Mit kérsz vacsorára?
Fagyit!
Rizst kell ennünk!
Akkor, rizssüteményt!
KIM JI YOUNG: HA EGY LÁNY FELNŐ
"1982 április 1-én született," (Részlet Cso Namdzsu: Született 1982-ben c. könyvéből.)
"egy szöuli szülészeti klinikán," (a könyvet fordította: Németh Nikoletta)
"50 cm hosszal, és 2900 grammal."
"Születésekor édesapja állami tisztviselőként dolgozott,"
"édesanyja pedig otthon volt a gyermekekkel."
KIM JI YOUNG SZÜLETETT 1982-BEN
JUNG YU MI
GONG YOO
KIM MI KYUNG
RENDEZTE: KIM DO YOUNG
GYÁRTJA: BOMBARAM (TAVASZI SZÉL) FILMSTÚDIÓ
A filmnek jelenleg nincs elfogadható angol felirata, így hibák előfordulhatnak!
Gépi angol, kínai, vietnámi és indonéz felirat, a könyv magyar kiadása és koreai alapján fordította: Anyeze UTÓLAGOS JAVÍTÁS A VIU KÉSŐBB MEGJELENT ANGOL FELIRATÁNAK SEGÍTSÉGÉVEL